- साल 2023 मे निर्जला एकादशी व्रत 31 मई, 2023, बुधदिन के अछि।
 ॐ यज्ञोपवीतं परमं पवित्रं प्रजापतेर्यत्सहजं पुरस्तात्।
 आयुष्यमग्रयं प्रतिमुञ्च शुभ्रं यज्ञोपवीतं बलमस्तु तेजः। ।
 ॐ यज्ञोपवीतमसि यज्ञस्य त्वोपवीतेनोपनह्यामि।
 ॐ एतावद्दिनपर्यन्तं ब्रह्म त्वं धारितं मया। जीर्णत्वात्तवत्परित्यागो गच्छ सूत्र यथासुखम । ।
 जानकारी : संसार मे दु प्रकारके मैथिल (ब्राह्मण) होइत अछि। एकटा छन्दोग आ दोसर, वाजसनेयी। अतः अहि नाम सं दु टा जनेऊ मंत्र सेहो अछि। हमर जानकारी मे छांदोग्य मंत्र बला जनेउ मे 3 परवल आ वाजस्नेयी मे 5 परवल होइत अछि। केतौ केतौ परवल भिन्न भ सकैत अछि।
 ई विशिष्ट एक सूत्रके तीनबेर लपेटीकए तीन तानी बना "वाजसनेयी ब्राह्मण" पाँचटा गाँठ तथा "छन्दोग ब्राह्मण" के द्वारा तीन गाँठ देल जाइत अछि जकरा प्रवर (परवल) कहल जाईछ।
 मिथिला में वाजसनेयी ब्राह्मण आ छन्दोग ब्राह्मणक अपन अपन विशेष गौरव गाथा छन्हि। शास्त्रानुसार वेदक जे ॠचाक निर्माण पाँच व्यक्ति मिला कए कएलन्हि, ओ सब वाजसनेयी ब्राह्मण भेलाह आ जे ॠचाक निर्माण तीन व्यक्ति मिल कए कएलन्हि, ओ लोकनि छन्दोग ब्राह्मण छथि।
 मधुबनी : मिथिलाक केंद्र बिन्दु रहबाक कारण सौराठ के धरती पवित्र मानल जाइत अछि। जनक वंश के राजा के सेहो अहि ग्राम सं सम्बद्ध रहबाक जनश्रुति प्रचलित अछि।
 प्राचीन अछि शिवलिंग : मधुबनी जिला मुख्यालय सं लगभग सात किलोमीटर पश्चिमोत्तर दिशा मे मधुबनी - पोखरौनी रोड पर मैथिल ब्राह्मण के वैवाहिक सभास्थल विश्व प्रसिद्ध सौराठ सभा गाछी सं एक किलोमीटर उत्तर एकटा खरंजा सड़क कात मध्य गाँव मे प्रसिद्ध सोमनाथ महादेव केर मंदिर अवस्थित अछि ( Somnath Mahadev Saurath Madhubani ) । जे अपन प्राचीनता आ विशिष्टताक कारण सदियों सं विख्यात अछि। ईशान कोण मे किछ दूर हैट के श्मशान भूमि अछि। दु टा पवित्र नदि के बीच अवस्थित मैथिल ब्राह्मण के सभागाछी आ प्राचीन सोमनाथ महादेव मंदिर रहबाक कारण अहि गामक ख्याति और बेसी बैढ़ गेल अछि। मंदिर छोट अछि । पुरना देवालय ध्वस्त भ चुकल अछि। प्राचीन मंदिर के स्थान पर मंदिर के पुनर्निर्माण ग्रामीणक सहयोग सं भेल अछि।
 लोक आस्था : इ मंदिर कहिया बनल एकर कुनो प्रमाण नै अछि। 'सौराष्ट्रे सोमनाथं च' के आधार पर विद्वान लोग अहिके सौराष्ट्र के शिवलिंग बुझय छथि। जे मुसलमानी आक्रमण के समय गुप्तरूप सं पुजारि द्वारा देवता के भ्रष्ट होबाक भय सं एतय आनल गेल। अहि स्थान पर घनगर जंगल रहब आ दुनू दिस पवित्र नदी के बीच सुरक्षा के दृष्टि सं एतय स्थापित कैल गेल। गुजरात सं सुदूर इ स्थान सुरक्षित जैन के शिव केर सचल साकेतिक मूर्ति के एतय स्थापित कैल गेनाइ व्यावहारिक सेहो लागय अछि। यैह कारण अहि क्षेत्र के सौराष्ट्र कहल जाय लागल और शिव सोमनाथ केर रूप मे प्रसिद्ध भेलथि। कोना पहुंचब : एतय जेबाक लेल मधुबनी मुख्यालय सं बस आ आन बाहन द्वारा अहाँ एतय पहुंच सकै छिं।
 कोना पहुंचब : एतय जेबाक लेल मधुबनी मुख्यालय सं बस आ आन बाहन द्वारा अहाँ एतय पहुंच सकै छिं।
 सन्तप्त धूलि अछि उड़ा रहल।
 ई अग्निवृष्टि!
 ई अग्निवृष्टि!
 सेहो अशान्त बाजथि हरि! हरि! !
 जेठक दुपहरि!
 की करति बेचारी!
 परिबोध कोना क' करति तकर?
 पुनि दूधक हएत कोना सम्भव?
 नहि पनिपिआइयो पाबि सकति!
 अछि बाजि रहल छलसँ नोरक,
कर जोरि कहलः
छट-पट करैत अछि जान लैत।
 क्यो अछि नहि ?
 एहन अलच्छीकें क' देत कात?
 मालिक!
 ककरा कहबै?
 भगवान! आह!
 गै छौक न डर?
 कुलमे लगाएब की हमहिं दाग?
 ई ओना जाएत?
 छोटका लोकौक एते ठेसी?
 भुटकुनबाबू उठलाह गरजिः
मखना! मखना!
 नारिक चरित्रा तों की बुझबें?
 जीवने बितौलहुँ ऐ सबमे।
 शिशु संगहिं बुचनिक मुक्त सृष्टि!
 ओ घसल अठन्नी बाजि उठलः
के शरण?
 घसल जनिकर अदृष्टि!
 गोनू झा केर चालाकी सँ सब गाँव बला जरैय छल मुदा मुंह पर हुनकर 'प्रशंसक' बनल रहैत छल। मुदा गोनू झा के छट्ठी बुद्धि के सन्देह छल जे ई लोगक प्रेम में किछ झूठ फेटल ऐछ। गोनू बहुते दिन सं गाँव-घरक लोग के अनमोल प्रेमक परीक्षा लेबाक पिलान बना रहल छलैथ। अगर गप्प अग्वे गाँव बला के रहितै त गोनू झा अपन जोगार टेक्नोलोजी सं ओकरा तुरत फिट क देतै। मुदा हुनका त अपन घरक लोगक बात में सेहो मिलाबटक महक आबैत छल। से गोनू सोचलैथ जे किया न सबक एके संगे 'कॉमन टेस्ट एग्जाम' ल लेल जाय।
 बहुते सोच-विचार क झा जी एक दिन भोरे में उठबे नै केलैथ। सूरुज चढि गेल छप्पर पर मुदा गोनू झा बिछौना नै छडलैथ। तहन ओझाइन के कनि अंदेशा भेलनि। गेलनि जगाबय त ई की. . . . गे दैय्या. . . . रे बाप रे बाप. . . ! ! ! झा जी के मुंह सं त गोज-पोटा निकलल छल आ बेचारे बिछौना सं नीचा एगो कोना में खसल छलैथ। ओझाइन त लगलनी कलेजा पीट के ओतय कानय। बेटा सेहो माँ क आवाज़ सुनि क बाबू क कमरा में आयल। ओतय के नजारा देख क हुनको कलेजा सेहो दहैल गेल। ओहो लागल फफक-फफक क कानय।
 एमहर ओझाइन कलेजा पर दुहत्थी माइर-माइर क चिग्घार रहल छली,. . . . ओमहर बेटा कहैत जा रहल छल जे हमर सब किछ कियो ल लिए बस हमरा बाबूजी के लौटा दिए। ई महा दुखद खबर सुन के गोनू झा सं हुनका मरणोपरांत अपन खर्चा पर गंगा भेजबाक वादा करय बला मुखिया जी सेहो पहुँच गेला। गोदान के भरोसा देबय बला सरपंच बाबू सेहो। लागल दुन्नु झा जी के बेटा के समझाबय। "आ. . हा. . . हा. . . ! बड़ परतापी आदमी छलथि। पूरा जवार में हुनो जोर नै। आब विध क यैह विधान छलैय। "
ओमहर जिनगी भरी झा जी के चिलमची रहल अकलू हजाम औरत महाल में ज्ञान बाँटि रहल छल। 'करनी देखब मरनी बेला ! ' देखलियै गोनू झा जँहिना उमिर भरी सब के बुरबक बनाबैत रहला ओहिना चट-पट में अपन प्राण सेहो चली गेलनि। सबटा भोग बांकिये रैह गेलनि। ' सरपंच बाबू ओझाइन के दिलासा देलक, 'झा जी बहुते धर्मात्मा आदमी छलैथ। सीधे सर्ग गेल हेता। आब हुनका पाछु रोला-पीटला के कुनो काज नै ऐछ। किछ रुपैय्या पैसा रखने छी त गौदान करा दियौ। बैकुंठ भेटतैक। '
ओमहर मुखिया जी हुनकर बेटा क बाजल, जल्दी करु बौआ, घर में लाश ज्यादे देर धैर नै रखबाक चाहि। ऊपर सं मौसम सेहो खराब छैक। प्रभुआ आ सीताराम क तोरा गाछी में भेज देलियै गाछ काटए। जल्दी सं ल के चल। फेर दू आदमी सं पकैड़ के झा जी क घर सं बाहर निकालए लागल। मुदा गोनू झा कद काठी के जतेक नमहर छलैथ हुनकर घरक दरवाजा ओतबी छोटा छल। अपन जिनगी में त झा जी झुइक क निकैल जाइत छलैथ। मुदा एखन लोग बाहर क'ए नै पा रहल छल। तहने मोहन बाबू करैक क बजला, रौ सुरजा बढई के बजा। दरवाजा काइट देतैय।
 सुरुज तुरते औजार-पाती ल'के हाज़िर सेहो भ गेल तखने झा जी के बेटा बाजी पड़ल, 'रुकु यौ सुरुज भाई ! बाबू जी त आब रहला नै। ओ बड़ शौख सं ई दरवाजा बनवेने छलैथ। एकरा काटला सं हुनकर आत्मा के सेहो तकलीफ हेतैन। आब त ओ दिवंगत भ गेलैथ। शरीर त हुनकर रहलैन नै। से हुनकर पैरे क बीच सं काइट क छोटा क दियौ। फेर आराम सं निकैल जेतए। '
हूँ क के सुरुज बढई जहने झा जी के ठेहुन पर आरी भिरेलक कि गोनू झा फटाक सं उइठ के बैस गेला. . . . आ बजला रुक! अखन हम मरल नै छी। ओ त हम तोरा सब लोगक परीक्षा ल रहल छलियौ जे मुंहे पर खाली अपन मरला के बादो। आब त सरपंच बाबू, मुखिया जी, अकलुआ हजाम, सूरज बढ़ई आ हुनकर अपन बेटा. . . सब के मुंह बसिया जिलेबी जंका लटैक गेल। आखिर सब के कलई जे खुइल गेल छलौ। गोनू झा त नकली मइर के असली जी गेला मुदा तहने सं ई कहावात बैन गेल "गोनू झा मरलथि ! सौंसे गाम जंचलथि! ! "
अररिया जिलाक रानीगंज प्रखंड के बसैटी शिव मंदिर ( Basati Shiv Temple, Araria )के गौरवशाली इतिहास रहल अछि। अहि मन्दिर के निर्माण 1797 में महारानी इंद्रावती केने छलथि। अहि मंदिर के स्थापत्य कला बंगाल आ मिथिला शैलि के सुंदर मिश्रण अछि आ प्रवेश द्वार पर एकटा शिलालेख अछि जाहिमे पुरैनिया राजपरिवार के राजा के विवरण अंकित अछि। अहिके लेल महारानी करीब दु सौ पांच एकड़ भूमि मंदिर के नाम पर दान मे देने छलथि। यैह नै महारानी बसेटी गांव मे एकटा शिवालय, चंद्रदीप इनार, शिव गंगा सरोवर बनेबाक सेहो आदेश जारी केने छलथि। ओहि समय के प्रसिद्ध वास्तु शास्त्र व शिल्पकार के बजायल गेल। फेर शिव मंदिर निर्माण भेल। अहि दौरान काशी के प्रख्यात शिल्पी के शिवलिंग और राज पंडित शम्भू नाथ मिश्र के प्रस्तावित पत्र तैयार करबा के कहल गेलनी। प्रस्तावित पत्र के दस श्लोक आयो केथी लिपि मे मंदिर के मुख्य द्वार पर साटल अछि। अहिमे राजा इन्द्रनारायण राय के वंशावली, मंदिर निर्माण के तिथि अंकित अछि।
 अहि राज के मुख्यालय रानीगंज प्रखंड के पहुंसरा गांव मे छल आ तकरीबन पंद्रह हजार वर्ग किमी क्षेत्र मे अहि परिवार के शासन छल। शिलालेख के अनुसार अहि राज के स्थापना महाराजा समर सिंह शाहजहां के शासन काल मे केने छलथि आ हुनका उपरांत राजा विश्वनाथ, राजा नर नारायण, महाराज रामचंद्र अस महाराजा इंद्र एहन प्रतापी राजा के शासन रहलैन।
 शिवलिंग के प्राण प्रतिष्ठा अनुष्ठान मे सैकड़ो वैद, राजा, महाराजा, छोट जमींदार सहित हजारो श्रद्धालु शामिल भेल छल। अहि ऐतिसाहिक शिव मंदिर के खासियत इ अछि जे बाहर सं देखला पर तीनटा अलग-अलग गुम्बज सं तीनटा मंदिर देखाय पड़ैत अछि मुदा अंदर गेला पर एके मंदिर अछि।
 नई जानी हम सेवा पूजा,
अट पट गीत गवै छी हे,
नई जानी हम सेवा पूजा,
हे जगदम्बा हे महा काली,
प्रथम प्रणाम करै छी हे ।
 सुनलहूं कतेक अधम के अहां,
मनवांछित फल दैछी हे,
सुनलहूं कतेक अधम के अहां,
नई जानी हम सेवा पूजा,
हे जगदम्बा हे महा काली,
प्रथम प्रणाम करै छी हे ।
 सोना चांदी महल अटारी,
ई सब कीछु नै मंगैइ छी हे,
सोना चांदी महल अटारी,
नई जानी हम सेवा पूजा,
हे जगदम्बा हे महा काली,
प्रथम प्रणाम करै छी हे ।
 मन के मनोरथ मन में रखैछी,
मंदिर तक पहुंचैछी हे,
मन के मनोरथ मन में रखैछी,
नई जानी हम सेवा पूजा,
हे जगदम्बा हे महा काली,
प्रथम प्रणाम करै छी हे ।
 प्रेम पावी निराश हम,
प्रेम पावी निराश हम,
नई जानी हम सेवा पूजा,
हे जगदम्बा हे महा काली,
प्रथम प्रणाम करै छी हे । 